stanford-oval/wikipedia huggingface dataset:
กติกาฟุตบอล
กฎข้อที่ 5: ผู้ตัดสิน

โดยกรรมการจะมีหน้าที่ดังต่อไปนี้
ปฏิบัติตามกติกาข้อ ควบคุมการแข่งขันโดยมีผู้ช่วยผู้ตัดสิน กรรมการผู้ตัดสินคนที่ 4 คอยให้ความร่วมมือช่วยเหลือตามความเหมาะสม
แน่ใจว่าลูกบอลทุกลูกทีใช้ในการแข่งขันถูกต้องตามข้อกำหนดของกติกาข้อ 2
แน่ใจว่าอุปกรณ์ของผู้เล่นถูกต้องตามข้อกำหนดของกติกาข้อ 4
ทำหน้าที่รักษาเวลาการแข่งขัน  และเขียนรายงานการแข่งขัน
พิจารณาการสั่งหยุดการเล่น หยุดการเล่นชั่วคราว หรือยุติการแข่งขัน (Suspends or Terminate the Match) ทุกกรณีของการกระทำผิดกติกาการแข่งขัน
พิจารณาการสั่งหยุดการเล่น หยุดการเล่นชั่วคราว หรือยุติการแข่งขัน  เนื่องจากมีสิ่งรบกวนจากภายนอกทุกชนิดทำการรบกวนการแข่งขัน
สั่งหยุดการเล่นถ้าดุลยพินิจของเขาเห็นว่าผู้เล่นบาดเจ็บหนักและแน่ใจว่าเคลื่อนย้ายออกจากสนามแข่งขันไปแล้ว  ผู้เล่นที่บาดเจ็บนั้นจะกลับเข้าไปในสนามแข่งได้อีกเอภายหลังการเริ่มเล่นใหม่ได้เริ่มเล่นไปแล้ว.
อนุญาตให้การเล่นดำเนินต่อไปจนกว่าลูกบอลจะอยู่นอกการเล่นถ้าเห็นว่าผู้เล่นบาดเจ็บเพียงเล็กน้อย
แน่ใจว่าผู้เล่นที่มีเลือดไหลออกจากบาดแผลได้ออกจากสนามแข่นขันแล้ว  และผู้เล่นนั้นจะกลับไปเล่นใหม่ได้เมื่อได้รับสัญญาณจากผู้ตัดสิน ซึ่งต้องพึงพอใจแล้วว่าเลือดที่ไหลออกมานั้นได้หยุดแล้ว
อนุญาตให้การเล่นดำเนินต่อไปเมื่อทีมที่ถูกกระทำผิดจะเกิดประโยชน์จากการได้เปรียบ และถ้าการคาดคะเนในการให้ได้เปรียบนั้นไม่เป็นตามที่คาดไว้ในขณะนั้น การจะลงโทษตามความผิดที่เกิดขึ้นแต่แรกนั้น
ลงโทษความผิดที่ร้ายแรงกว่าในกรณีที่ผู้เล่นทำผิดมากกว่า 1 อย่าง ภายในเวลาเดียวกัน
ควบคุมระเบียบวินัยโดยแสดงการต่อต้านต่อผู้เล่นที่กระทำผิดต้องได้รับการคาดโทษ และการให้ออกจากการแข่งขัน เขาไม่ได้ถูกบังคับว่าต้องกระทำในทันทีทันใด  แต่ต้องทำทันทีลูกบอลอยู่นอกการเล่นแล้ว
ทำหน้าที่แสดงการต่อต้านเจ้าหน้าที่ทีมที่ขาดความรับผิดชอบในการควบคุมการประพฤติปฏิบัติตนเองที่ดี  และเขาอาจพิจารณาให้ออกจากสนามแข่งขันและบริเวณแวดล้อมในทันที
ปฏิบัติตามการช่วยเหลือของผู้ช่วยผู้ตัดสินตามเหตุการณ์ที่ตนเองมองไม่เห็น
แน่ใจว่าไม่มีบุคคลอื่น ๆ ที่ไม่ได้รับอนุญาตเข้าไปในสนามแข่งขัน
ให้ทำการเริ่มเล่นได้หยุดลง
เขียนรายงานการแข่งขันเสนอต่อผู้ที่มีอำนาจหน้าที่ที่ได้แต่งตั้งไว้  ซึ่งรวบรวมข้อมูลที่เกี่ยวกับการควบคุมระเบียบทุกอย่างที่กระทำต่อผู้เล่นและ /หรือเจ้าหน้าที่ทีมและเหตุการณ์อื่น ๆ ทุกกรณีที่เกิดขึ้นก่อนการแข่งขัน  ระหว่างการแข่งขัน  หรือภายหลังการแข่งขัน
ผู้ตัดสินจะมีสิทธิ์ให้ใบเหลืองหรือใบแดงตามความเหมาะสมต่อเมื่อผู้เล่นทำผู้เล่นฝ่ายตรงข้ามรุนแรงหรือแสดงพฤติกรรมไม่เหมาะสมต่อผู้เล่นฝ่ายตรงข้ามหรือผู้ตัดสินโดยตรงหรือกรณีอื่น ๆแต่อย่างใด
กฎข้อที่ 6: ผู้ช่วยผู้ตัดสิน

ผู้ช่วยผู้ตัดสิน (assistant referee) มีหน้าที่ช่วยเหลือผู้ตัดสินในการควบคุมการแข่งขันให้เป็นไปตามกติกาการแข่งขัน  และในกรณีพิเศษผู้ช่วยผู้ตัดสินอาจเข้าไปในสนามได้เพื่อช่วยควบคุมระยะ 9.15 เมตร  ถ้าผู้ช่วยผู้ตัดสินเข้าไปเกี่ยวข้องกับการปฏิบัติหน้าที่ของผู้ตัดสินเกินสมควร  หรือประพฤติตนไม่เหมาะสมผู้ตัดสินสามารถปลดเขาออกจากหน้าที่  และเขียนรายงานเสนอต่อผู้มีอำนาจหน้าที่ที่ได้รับการแต่งตั้งไว้
กฎข้อที่ 7: ระยะเวลาการแข่งขัน

ช่วงเวลาของการแข่งขัน (Periods of Play)
การแข่งขันแบ่งออกเป็น 2 ครั้ง  ครั้ง ละ 45 นาทีเท่ากัน การรักษาเวลาเป็นหน้าที่ของผู้รักษาเวลา ซึ่งมีหน้าที่ตามที่กำหนดไว้ในกติกา 7ข้อ
ระยะเวลาของการแข่งขันแต่ละครึ่งเวลา อาจจะมีการเพิ่มการเตะโทษ ณ จุดโทษ
เวลานอก (Time-out)
ทั้งสองทีมมีสิทธิ์ขอเวลานอกเป็นระยะเวลา 1 นาที ได้ในแต่ละครึ่งเวลา ภายใต้เงื่อนไขดังต่อไปนี้
1. ผู้ฝึกสอนเท่านั้นที่มีสิทธิ์ในการขอเวลานอก 1 นาที จากผู้รักษาเวลา
2. การขอเวลานอก 1 สามารถร้องขอได้ตลอดเวลา แต่จะให้เวลานอก ก็ต่อเมื่อทีมได้เป็นฝ่ายครอบครองบอล (ส่งลูกบอลเข้าเล่น)
3. ผู้รักษาเวลาต้องแสดงการอนุญาตสำหรับการขอเวลานอกของทีม เมื่อลูกบอลอยู่นอกการเล่นโดยการใช้เสียงสัญญาณอื่น ๆ ที่แตกต่างจากเสียงสัญญาณนกหวีดของผู้ตัดสินที่ใช้อยู่
4. เมื่ออนุญาตให้เป็นเวลานอก ผู้เล่นทุกคนต้องรวมกันอยู่ในสนามแข่งขัน ถ้าต้องได้รับคำแนะนำจากเจ้าหน้าที่ทีม จะกระทำได้เฉพาะที่เส้นข้างบริเวณด้านหน้าที่นั่งสำรองของทีมตนเอง ผู้เล่นทุกคนต้องไม่ออกไปนอกสนามแข่งขัน เช่นเดียวกันกับเจ้าหน้าที่ทีมที่ต้องให้คำแนะนำจะต้องไม่เข้าไปในสนามแข่งขัน
5. ถ้าทีมไม่ใช้สิทธิ์ในการขอเวลานอกในครึ่งเวลาแรก จะไม่สามารถนำไปทดแทนในครึ่งเวลาหลังได้
พักครึ่งเวลา (Half - time Interval)
การพักครึ่งเวลาต้องไม่เกิน 15 นาที
ข้อตกลง (Decisions)
ถ้าไม่มีผู้รักษาเวลา ผู้ฝึกสอนต้องร้องขอเวลานอกได้จากผู้ตัดสิน
ถ้าระเบียบการแข่งขันระบุให้มีการต่อเวลาพิเศษ ในกรณีที่การแข่งขันในเวลาปกติ ถ้าผลการแข่งขันจบลงด้วยการเสมอกัน การแข่งขันในระหว่างการต่อเวลาพิเศษของการแข่งขัน จะไม่มีการขอเวลานอก
กฎข้อที่ 8: การเริ่มต้นการแข่งขัน

เมื่อเริ่มเล่น ในการที่จะเลือกแดนหรือเลือกเตะเริ่มเล่นก่อน ให้ตัดสินโดยการเสี่ยงเหรียญ (โยนหัว-ก้อย) ฝ่ายที่ชนะการเสี่ยงเป็นผู้มีสิทธิ์ในการเลือกแดนหรือเลือกเตะ
เมื่อได้ประตู การเล่นต้องเริ่มต้นใหม่ ในทำนองเดียวกัน โดยผู้เล่นคนหนึ่งของฝ่ายที่เสียประตู เป็นผู้เตะเริ่มเล่น
เมื่อหมดครึ่งเวลา การตั้งต้นเล่นใหม่หลังจากได้หยุดพักระหว่างครึ่งเวลาแล้ว ให้เปลี่ยนแดนและให้ผู้เล่นคนหนึ่งของชุดฝ่ายตรงข้ามที่มิได้เตะเริ่มเล่นในตอนแรก เป็นผู้เตะเริ่มเล่น
กฎข้อที่ 9: บอลออกนอกสนาม

ลูกบอลจะอยู่นอกการเล่นเมื่อ
ลูกบอลได้ผ่านเส้นประตูหรือเส้นข้างไม่ว่าจะเป็นบนพื้นดินหรือในอากาศออกไปทั้งลูก
ผู้ตัดสินสั่งหยุดการเล่นลูกบอลอยู่ในการเล่น (Ball In Play)  ลูกบอลอยู่ในการเล่นตลอดเวลารวมทั้งในขณะที่กระดอนจากเสาประตู คานประตู  หรือธงมุมสนาม และเข้ามาในสนามแข่งขัน
กฎข้อที่ 10: วิธีนับคะแนน

ถ้าลูกฟุตบอลลอยข้ามเส้นประตูเต็มใบ โดยการเล่นลูกที่ถูกกติกา (ได้แก่การใช้เท้าหรือศีรษะ) ถือว่าได้ 1 คะแนน (ในภาษาฟุตบอลเรียกว่า 1 ประตู) อย่างไรก็ดี มักมีคนเข้าใจผิดว่าการได้คะแนน คือ การที่ลูกบอลสัมผัสกับตาข่ายหลังเส้นประตู ซึ่งจริง ๆ แล้วตาข่ายไม่มีส่วนเกี่ยวข้องกับกติกาฟุตบอล มีไว้เพื่อรองรับลูกบอลที่เข้าประตูแล้วเท่านั้น
กฎข้อที่ 11: การล้ำหน้า

ผู้เล่นจะอยู่ในตำแหน่งล้ำหน้า ถ้าเขาอยู่ใกล้เส้นประตูของคู่ต่อสู้กว่าลูกบอล
ผู้เล่นจะถูกตัดสินให้เป็นเล่นล้ำหน้าและจะถูกลงโทษ ถ้าผู้ตัดสินพิจารณาเห็นว่าขณะที่ลูกโดนหรือลูกเล่นโดยผู้เล่นฝ่ายเดียวกัน
ผู้เล่นจะยังไม่ถูกตัดสินว่าล้ำหน้า ถ้า
เขาเพียงแต่อยู่ในตำแหน่งล้ำหน้าเท่านั้น
เขาได้รับลูกโดยตรงจากการเตะจากประตู การทุ่มจากเส้นข้าง การเตะจากมุม หรือ การปล่อยลูกจากมือโดยผู้ตัดสิน
ถ้าผู้เล่นถูกตัดสินให้เป็นเล่นล้ำหน้า ผู้ตัดสินจะให้คู่ต่อสู้ได้เตะโทษโดยอ้อม ณ ที่ซึ่งการละเมิดกติกาได้เกิดขึ้น
กฎข้อที่ 12: ฟาวล์

ผู้เล่นคนใดเจตนากระทำผิดข้อหนึ่งข้อใดใน 9 ข้อ ดังต่อไปนี้
เตะ หรือ พยายามจะเตะคู่ต่อสู้
ขัดขาคู่ต่อสู้ คือทำหรือพยายามจะทำให้คู่ต่อสู้ล้มลงด้วยการใช้ขา หรือด้วยการหมอบลงข้างหน้าหรือข้างหลัง
กระโดดเข้าหาคู่ต่อสู้
ชนคู่ต่อสู้อย่างรุนแรง
ชนคู่ต่อสู้ข้างหลัง นอกจากคู่ต่อสู้นั้นเจตนากีดกัน
ทำร้าย หรือพยายามจะทำร้ายคู่ต่อสู้ หรือถ่มน้ำลายรดคู่ต่อสู้
ฉุด ดึง คู่ต่อสู้
ผลัก ดัน คู่ต่อสู้
เล่นด้วยมือ คือ ทุบ ต่อย ปัด เตะลูกด้วยมือ หรือแขน
กฎข้อที่ 13: ฟรีคิก

การเตะฟรีคิกจะเกิดขึ้นต่อเมื่อผู้เล่นฝ่ายตรงข้ามทำฟาวล์หรือล้ำหน้าตั้งแต่จุดที่ทำฟาวล์หรือตำแหน่งล้ำหน้า โดยจะผู้เล่นตั้งเตะลูกฟรีคิกตรงจุดที่ผู้เล่นฝ่ายตรงข้ามทำฟาวล์หรือตำแหน่งล้ำหน้า
กฎข้อที่ 14: ลูกโทษหรือการยิงจุดโทษ

การยิงจุดโทษในเวลาการแข่งขันจะเกิดขึ้นต่อเมื่อผู้เล่นฝ่ายตรงข้ามทำฟาวล์ตั้งแต่ในเขตโทษ การยิงลูกโทษจะเป็นการให้ผู้เล่นยิงดวลตัวต่อตัวกับผู้รักษาประตูโดยที่ผู้เล่นคนอื่นที่ไม่ได้มีหน้าที่ยิงจุดโทษหรือไม่ใช่ผู้รักษาประตูที่จะต้องเซฟจุดโทษจะต้องอยู่บริเวณนอกเขตโทษจนกว่าผู้เล่นที่ยิงจุดโทษจะยิงประตูผู้เล่นคนอื่นจึงจะมีสิทธิ์วิ่งในเขตโทษได้
เมื่อต่อเวลาพิเศษ 30 นาทีแล้วไม่มีทีมทำประตูได้หรือเสมอจะทำการยิงลูกที่จุดโทษ โดยจะใช้ผู้เล่นยิงสลับกันฝั่งละ 5 คน เมื่อยิงครบแล้วยังหาผู้ชนะไม่ได้ก็จะยิงต่อไปจนมีผู้ชนะ โดยการยิงลูกจุดโทษนั้นเป็นวิธีสุดท้ายที่หาทีมชนะ
กฎข้อที่ 15: การทุ่ม

การทุ่ม ขณะแข่งขันลูกฟุตบอลได้ออกเส้นข้างไปทั้งลูก ไม่ว่าจะกลิ้งไปบนพื้นสนามหรือลอยไปบนอากาศก็ตาม  ให้ผู้เล่นฝ่ายตรงข้ามเป็นฝ่ายได้ทุ่ม
- เท้าทั้งสองข้างต้องติดพื้นตลอดเวลาการทุ่ม
- ต้องทุ่มด้วยมือทั้งสอง ลูกบอลออกจากด้านหลังศีรษะ แขนทั้งสองข้างตึง " ต้องผ่านศีรษะไปข้างหน้าอย่างต่อเนื่อง "
- ด้านหน้าของร่างกายหันหน้าเข้าหาสนามด้านไหนให้ทุ่มไปทางนั้น
- ย่อทุ่มได้ แต่ห้ามนั่งทุ่ม
- บอลออกเส้นข้าง ณ จุดใด ให้ทุ่ม ณ จุดนั้น
-  ณ จุดที่มือปล่อยบอล  เท้าหรือตัวของผู้ทุ่ม ห้ามห่างจากเส้นข้างเกิน หนึ่งเมตร
- ฝ่ายรับต้องยืนห่างจากผู้ทุ่ม ในสนามแข่งขัน อย่างน้อย ๒ เมตร
- ทุ่มทีเดียว โดยไม่สัมผัสผู้เล่นฝ่ายใด ฝ่ายหนึ่ง ไม่ถือว่าเป็นประตู
- รับบอลจากการทุ่ม ไม่มีการล้ำหน้า
- ทุ่มบอลคืนให้ผู้รักษาประตู ผู้รักษาประตูใช้มือรับ ให้เตะลูกโทษโดยอ้อม ณ จุดเกิดเหตุ ทันที
กฎข้อที่ 16: โกลคิก

คือ ลูกตั้งเตะจากเขตประตู โดยเมื่อลูกทั้งลูกได้ผ่านเส้นประตูออกไปนอกสนาม นอกจากจะผ่านไปในระหว่างเสาประตูไม่ว่าจะกลิ้งไปบนพื้นสนามหรือลอยไปในอากาศก็ตาม โดยฝ่ายรุกเป็นผู้ถูกลูกนั้นเป็นครั้งสุดท้าย ให้ผู้รักษาประตูเตะจากในกรอบเขตประตู
กฎข้อที่ 17: การเตะมุม

เมื่อลูกทั้งลูกได้ผ่านเส้นประตูออกไปนอกสนาม นอกจากจะผ่านไปในระหว่างเสาประตูไม่ว่าจะกลิ้งไปบนพื้นสนามหรือลอยไปในอากาศก็ตาม โดยฝ่ายรับเป็นผู้ถูกลูกนั้นเป็นครั้งสุดท้าย ให้ฝ่ายรุกนำลูกไปวางเตะภายในเขตมุม ณ ธงมุมใกล้กับที่ลูกได้ออกไปและต้องไม่ทำให้คันธงเคลื่อนที่ ในการเตะจากมุมนี้ ถ้าเตะทีเดียวลูกตรงเข้าประตูให้นับว่าได้ประตู ผู้เล่นฝ่ายตรงข้ามกับผู้เตะจากมุมนั้นจะเข้ามาอยู่ใกล้ลูกในขณะที่ผู้เตะกำลังจะเตะลูกน้อยกว่า 10 หลา ไม่ได้เว้นเสียแต่ผู้เตะจะได้เตะให้ลูกไปได้ไกลอย่างน้อยเท่ากับระยะรอบวงของลูกจึงจะเล่นต่อไปได้ จะเล่นนั้นซ้ำอีกไม่ได้จนกว่าลูกนั้นจะได้ถูกหรือเล่นโดยผู้เล่นคนใดคนหนึ่งเสียก่อน
แหล่งข้อมูลอื่น

กฎและกติกาปัจจุบัน (ไซต์ของฟีฟ่า) เก็บถาวร 2007-09-01 ที่ เวย์แบ็กแมชชีน
Complete Summary of all the Official Rules เก็บถาวร 2015-11-01 ที่ เวย์แบ็กแมชชีน
The formation of the Football Association and the First FA Rules from the Association of Football Statisticians
Q&A Laws of the Game (AskTheRef.com)
Popular Misconceptions เก็บถาวร 2010-09-25 ที่ เวย์แบ็กแมชชีน
Soccer Dictionary เก็บถาวร 2013-05-22 ที่ เวย์แบ็กแมชชีน Informative guide on the rules, professionals and jargon
สนามฟุตบอล
อโลหะ

อโลหะในตารางธาตุ:
  อโลหะหลายอะตอม  อโลหะสองอะตอม  แก๊สมีสกุลนอกเหนือจากไฮโดรเจน อโลหะอยู่ในบล็อก-p ธาตุฮีเลียมแม้เป็นธาตุบล็อก-s แต่ปกติวางอยู่เหนือนีออน (ในบล็อก-p) เนื่องจากคุณสมบัติแก๊สมีสกุลของมัน
ในวิชาเคมี อโลหะเป็นธาตุเคมีซึ่งส่วนมากขาดคุณสมบัติของโลหะ ทางกายภาพ อโลหะมักกลายเป็นไอ (ระเหย) ง่าย มีความยืดหยุ่นต่ำ และเป็นฉนวนความร้อนและฉนวนไฟฟ้าที่ดี ในทางเคมี ธาตุเหล่านี้มักมีพลังงานไอออไนเซชันและค่าอิเล็กโตรเนกาทิวิตี (electronegativity) สูง และให้หรือได้อิเล็กตรอนเมื่อทำปฏิกิริยากับธาตุหรือสารประกอบอื่น มีสิบเจ็ดธาตุที่จัดเป็นอโลหะโดยทั่วไป ส่วนมากเป็นแก๊ส (ไฮโดรเจน ฮีเลียม ไนโตรเจน ออกซิเจน ฟลูออรีน นีออน คลอรีน อาร์กอน คริปทอน ซีนอน และเรดอน) หนึ่งธาตุเป็นของเหลว (โบรมีน) และส่วนน้อยเป็นของแข็ง (คาร์บอน ฟอสฟอรัส กำมะถัน เซเลเนียมและไอโอดีน)
ธาตุอโลหะมีโครงสร้างซึ่งมีเลขโคออร์ดิเนชัน (อะตอมเพื่อนบ้านใกล้ที่สุด) น้อยลงเรื่อย ๆ เมื่อเลื่อนไปทางขวามือของตารางธาตุแบบมาตรฐาน อโลหะหลายอะตอมมีโครงสร้างที่มีอะตอมเพื่อนบ้านใกล้ที่สุดสามอะตอม เช่นในกรณีของคาร์บอน (ในสถานะมาตรฐานกราฟีน) หรือสองอะตอม เช่นในกรณีของกำมะถัน อโลหะสองอะตอม เช่น ไฮโดรเจน มีอะตอมเพื่อนบ้านใกล้ที่สุดหนึ่งอะตอม และแก๊สมีสกุลอะตอมเดียว เช่น ฮีเลียม ไม่มีอะตอมเพื่อนบ้านใกล้ที่สุด ยิ่งมีจำนวนอะตอมเพื่อนบ้านใกล้ที่สุดน้อยลงเท่าใดยิ่งสัมพันธ์กับการลดลงของความเป็นโลหะและเพิ่มความเป็นอโลหะมากขึ้นเท่านั้น แต่ข้อแตกต่างระหว่างอโลหะสามหมวดในแง่ของความเป็นโลหะที่ลดนั้นไม่สัมบูรณ์ มีขอบเขตทับซ้อนกันเมื่อธาตุรอบนอกในแต่ละหมวดแสดง (หรือเริ่มแสดง) คุณสมบัติที่ต่างกันน้อย คล้ายลูกผสมหรือไม่ตรงแบบ
แม้ว่าธาตุโลหะมีมากกว่าอโลหะห้าเท่า แต่ธาตุอโลหะสองธาตุ ไฮโดรเจนและฮีเลียม ประกอบเป็นร้อยละ 99 ของเอกภพที่สังเกตได้ และหนึ่งธาตุ ออกซิเจน ประกอบเป็นเกือบครึ่งหนึ่งของเปลือกโลก มหาสมุทรและบรรยากาศของโลก สิ่งมีชีวิตยังประกอบด้วยอโลหะแทบทั้งหมด และธาตุอโลหะก่อสารประกอบมากกว่าโลหะมาก
บทนิยามและคุณสมบัติ

ไม่มีบทนิยามของอโลหะที่เคร่งครัด อโลหะมีคุณสมบัติหลากหลายกว่าเมื่อเทียบกับโลหะ ต่อไปนี้เป็นคุณลักษณะสำคัญบางประการของอโลหะ ทางกายภาพ ส่วนใหญ่อยู่เป็นแก๊สอะตอมเดียว โดยส่วนน้อยมีรูปสองอะตอมหรือหลายอะตอม หากเป็นของแข็ง โดยทั่วไปมีคุณสมบัติมัว และเปราะ ตรงข้ามกับโลหะ ซึ่งวาว ตีขึ้นรูปหรือยืดเป็นเส้นได้ ปกติมีความหนาแน่นต่ำกว่าโลหะ เป็นตัวนำความร้อนและไฟฟ้าที่เลวเมื่อเทียบกับโลหะ และมีจุดหลอมเหลวและจุดเดือดต่ำกว่าของโลหะมาก (ยกเว้นคาร์บอน) ทางเคมี อโลหะมีพลังงานไอออไนเซชันและค่าอิเล็กโตรเนกาทิวิตีสูง ปกติมีเป็นแอนไอออนหรืออ็อกซีแอนไอออนในสารละลายน้ำ โดยทั่วไปก่อสารประกอบไอออนิกหรือแทรกเมื่อผสมกับโลหะ ซึ่งไม่เหมือนกับโลหะซึ่งก่อโลหะเจือ (อัลลอยด์) และมีออกไซด์กรดขณะที่ออกไซด์ทั่วไปของโลหะเป็นเบส
ธาตุซึ่งจำแนกเป็นอโลหะโดยทั่วไปมีหนึ่งธาตุในหมู่ 1 (ไฮโดรเจน) หนึ่งธาตุในหมู่ 14 (คาร์บอน) สองธาตุในหมู่ 15 (ไนโตรเจนและฟอสฟอรัส) สามธาตุในหมู่ 16 (ออกซิเจน กำมะถันและเซเลเนียม) ธาตุส่วนใหญ่ในหมู่ 17 (ฟลูออรีน คลอรีน โบรมีนและไอโอดีน) และทุกธาตุในกลุ่ม 18 (อาจยกเว้นออกาเนสซอน)
ข้อแตกต่างระหว่างอโลหะและโลหะไม่ชัดเจนทุกประการ ผลคือ มีธาตุคาบเส้นบางธาตุที่ไม่มีคุณสมบัติอโลหะหรือโลหะมากกว่ากันที่จำแนกเป็นกึ่งโลหะ และบางธาตุที่จำแนกเป็นอโลหะบางทีจำแนกเป็นกึ่งโลหะ หรือกลับกันก็มี ตัวอย่างเช่น เซเลเนียม (Se) ธาตุอโลหะ ซึ่งบางทีจำแนกเป็นกึ่งโลหะ โดยเฉพาะอย่างยิ่งในวิชาเคมีสิ่งแวดล้อม และแอสทาซีน (At) ซึ่งเป็นกึ่งโลหะและแฮโลเจน บางทีจำแนกเป็นอโลหะ
วัดจำปาหล่อ

| วัดจำปาหล่อ |
| --- | --- |

ที่ตั้ง: ตำบลจำปาหล่อ อำเภอเมืองอ่างทอง จังหวัดอ่างทอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดจำปาหล่อ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลจำปาหล่อ อำเภอเมืองอ่างทอง จังหวัดอ่างทอง มีที่ดินตั้งวัดเนื้อที่ 13 ไร่
วัดจำปาหล่อตั้งวัดเมื่อ พ.ศ. 2305 ได้รับพระราชทานวิสุงคามสีมาเมื่อวันที่ 7 กุมภาพันธ์ พ.ศ. 2532 ด้านการศึกษาทางวัดได้ให้ราชการตั้งโรงเรียนประถมศึกษาและมัธยมศึกษาภายในวัด
อาคารเสนาสนะประกอบด้วย ประกอบด้วย อุโบสถร้างขึ้นเมื่อปีพุทธศักราช 2515 โครงสร้างเป็นคอนกรีตเสริมเหล็ก ศาลาการเปรียญกว้าง 8 เมตร ยาว 22 เมตร โครงสร้างไม้ สร้างเมื่อ พ.ศ. 2516 กูฏิสงฆ์จำนวน 12 หลัง เป็นอาคารไม้ 10 หลัง เป็นอาคารครึ่งตึกครึ่งไม้ 2 หลัง ปูชนียวัตถุมีพระพุทธรูปปางปาเลไลยก์ เจดีย์ประธานย่อมุมไม้สิบสอง และเจดีย์รายทรงปรางค์ จำนวน 3 องค์
วัดไชยสงคราม

| วัดไชยสงคราม |
| --- | --- |

ชื่อสามัญ: วัดไชยสงคราม, วัดกะเฌา
ที่ตั้ง: ตำบลบ้านแห อำเภอเมืองอ่างทอง จังหวัดอ่างทอง
ประเภท: วัดราษฎร์
นิกาย: มหานิกาย
พระประธาน: หลวงพ่อเพชร
 สถานีย่อยพระพุทธศาสนา
วัดไชยสงคราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแห อำเภอเมืองอ่างทอง จังหวัดอ่างทอง มีที่ดินตั้งวัดเนื้อที่ 16 ไร่ 1 งาน 6 ตารางวา วัดตั้งอยู่ริมแม่น้ำเจ้าพระยา
วัดไชยสงครามเป็นวัดที่สร้างตั้งแต่สมัยกรุงศรีอยุธยา ตั้งวัดเมื่อ พ.ศ. 2140 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2497 ตามประวัติที่เล่ากันสืบต่อมา เล่าว่าในสมัยสมเด็จพระนเรศวรมหาราช ได้ยาตราทัพไปรบกับพม่าที่สุพรรณบุรี ครั้งเสร็จศึกการรบจึงได้มาหยุดพักตรงที่วัดนี้ เดิมชื่อว่า วัดกะเฌา
อาคารเสนาสนะประกอบด้วย ประกอบด้วย อุโบสถกว้าง 6.50 เมตร ยาว 17.50 เมตร โครงสร้างก่ออิฐถือปูน วิหารกว้าง 13.50 เมตร ยาว 21.50 เมตร เป็นอาคารไม้ กุฎิสงฆ์จำนวน 7 หลัง โครงสร้างเป็นอาคารไม้ ปูชนียวัตถุมีพระประธานในอุโบสถ นามว่า หลวงพ่อเพชร
วัดบ้านพราน (จังหวัดอ่างทอง)

| วัดบ้านพราน |
| --- | --- |


ที่ตั้ง: ตำบลศรีพราน อำเภอแสวงหา จังหวัดอ่างทอง
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อไกรทอง
 สถานีย่อยพระพุทธศาสนา
วัดบ้านพราน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีพราน อำเภอแสวงหา จังหวัดอ่างทอง
วัดบ้านพรานตั้งวัดเมื่อ พ.ศ. 1684 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2494 หลวงปู่ชัยมงคล แห่งจังหวัดพระนครศรีอยุธยาเล่าไว้ว่า ผู้ที่สร้างวัดบ้านพรานชื่อนายพาน นางเงิน สองสามีภรรยา และนายกระปุกทอง ผู้เป็นบุตร ในระหว่าง พ.ศ. 1862–1870 หรือช่วงปลายกรุงสุโขทัย หลังจากนั้นวัดนี้ได้ถูกทิ้งร้างไปเป็นเวลา 100 กว่าปี  ต่อมาพวกนายพาน ได้มาตั้งหมู่บ้านขึ้นในบริเวณดังกล่าว จึงช่วยกันบูรณะวัดขึ้นมาใหม่
ปูชนียวัตถุในวัดคือ หลวงพ่อไกรทอง เป็นพระพุทธรูปหินทรายแกะสลักปางสมาธิ ประดิษฐานอยู่ในวิหารหลวงพ่อไกรทอง ซึ่งเป็นวิหารทรงเก๋งจีน ศิลปะยุคใหม่ของรัตนโกสินทร์ โดยจำลองเป็นเก๋งจีนบนเรือสำเภา พาหนะที่อัญเชิญหลวงพ่อไกรทองมาประดิษฐานยังวัดบ้านพราน นับตั้งแต่สมัยพ่อขุนศรีอินทราทิตย์
เดอะ พิซซ่า คอมปะนี

| --- | --- |

ประเภท: เอกชน
อุตสาหกรรม: ร้านอาหาร
ก่อตั้ง: พ.ศ. 2523
สำนักงานใหญ่: กรุงเทพมหานคร, ประเทศไทย
จำนวนที่ตั้ง: 564 (พ.ศ. 2566) 
พื้นที่ให้บริการ:  ไทย  กัมพูชา  จีน  ซาอุดีอาระเบีย  สหรัฐอาหรับเอมิเรตส์  บาห์เรน  จอร์แดน  ลาว  เวียดนาม  มาเลเซีย  พม่า
ผลิตภัณฑ์: อาหารอิตาลี อเมริกัน พิซซ่า • พาสตา • ไก่ทอด • เฟรนช์ฟราย • สลัด • ของหวาน
รายได้: ฿ 2.449 พันล้าน (พ.ศ. 2551)  4% (พ.ศ. 2551)
บริษัทแม่: เดอะ ไมเนอร์ ฟู้ด กรุ๊ป (พ.ศ. 2524 - พ.ศ. 2549) ไมเนอร์ อินเตอร์เนชั่นแนล (พ.ศ. 2549 - ปัจจุบัน)
เว็บไซต์: http://www.pizza.co.th/
เดอะ พิซซ่า คอมปะนี (อังกฤษ: The Pizza Company) เป็นร้านอาหารประเภทพิซซ่า จัดการโดย ไมเนอร์ อินเตอร์เนชั่นแนล  มีจุดเริ่มต้นเมื่อปี พ.ศ. 2523 ครั้งเป็นบริษัทผู้รับเฟรนไชส์ของพิซซ่าฮัทของประเทศไทย ต่อมาในปี พ.ศ. 2544 หมดสัญญากับทางพิซซ่าฮัท ทำให้ เดอะ ไมเนอร์ ฟู้ด กรุ๊ป จึงหันมาทำร้านพิซซ่าเป็นของตัวเองในชื่อ "เดอะ พิซซ่า คอมปะนี"
โดยมีแฟรนไชส์ในหลายประเทศ บริหารโดยบริษัทที่กรุงเทพ มีสาขาอย่างเช่นใน คูเวต สหรัฐอาหรับเอมิเรตส์ ซาอุดิอาระเบีย จีน ฟิลิปปินส์ และกัมพูชา ซึ่งในปัจจุบันนั้น The Pizza Company เปิดให้สามารถสั่งซื้อสินค้าผ่านทางเว็บไซต์ได้แล้ว และสำหรับในประเทศไทยนั้น สามารถสั่งผ่านเบอร์โทรศัพท์ 1112
สาขาในต่างประเทศ

| ประเทศ | เปิดให้บริการ | สาขา |
| --- | --- | --- |
|  ไทย | พ.ศ. 2524 | ทั่วประเทศ |
|  จีน | พ.ศ. 2547 | ปักกิ่ง, เซี่ยงไฮ้ |
|  มาเลเซีย | พ.ศ. 2548 | กัวลาลัมเปอร์, ปีนัง, ซาราวัก, มะละกา และ ปะหัง |
|  กัมพูชา | พ.ศ. 2549 | พนมเปญ, เสียมราฐ, พระตะบอง, และ พระสีหนุ |
|  ซาอุดีอาระเบีย | พ.ศ. 2550 | อัดดัมมาม, อัล โครบาร์, ญิดดะฮ์, รียาด |
|  สหรัฐอาหรับเอมิเรตส์ | พ.ศ. 2550 | อาบูดาบี-ดูไบ |
|  ลาว | พ.ศ. 2554 | เวียงจันทน์ |
|  อิสราเอล | พ.ศ. 2554 | รีช็อนเล็ตซีย็อน |
|  เวียดนาม | พ.ศ. 2554 | ฮานอย,โฮจิมินห์ซิตี้ |
|  อิหร่าน | พ.ศ. 2555 | เตหะราน |
|  พม่า | พ.ศ. 2557 | ย่างกุ้ง, มัณฑะเลย์  |
|  มัลดีฟส์ | พ.ศ. 2560 | มาเล |
ดูเพิ่ม

พิซซ่าฮัท
โดมิโน่ส์ พิซซ่า
มิสเตอร์พิซซ่า
นารายณ์ พิซเซอเรีย
สกูซี่พิซซ่า
แหล่งข้อมูลอื่น

Official Facebook Page
Youtube Channel
พาร์ทเนอร์ โปรโมชั่น The Pizza Company 1112[ลิงก์เสีย]
ThePizzaCompany1112™ Twitter
The Pizza Company Store
| ด ค กแฟรนไชส์ธุรกิจอาหารในประเทศไทย |
| --- | --- | --- |
| ปัจจุบัน |  เบอร์เกอร์คิง  แมคโดนัลด์  มอสเบอร์เกอร์  เชค แช็ค  เคเอฟซี  บอนชอนชิกเกน  กูร์ กูร์ ชิคเก้น  เจิ้งซิน ชิคเก้น สเต็ก  พิซซ่าฮัท  เดอะ พิซซ่า คอมปะนี  โดมิโน่ส์ พิซซ่า  นารายณ์ พิซเซอเรีย  อีทพิซซ่า  ซิซซ์เล่อร์  เปปเปอร์ ลันช์  ซานตาเฟ่สเต็ก  ซับเวย์  ทาโก้ เบลล์  เชสเตอร์  ฟูจิ  ฮะจิบัง ราเมน  อิปปุโดะ ราเมน  โคโค่อิชิบันยะ  บาร์บีคิวพลาซ่า  เอ็มเค เรสโตรองต์  สุกี้ตี๋น้อย  โจ๊กกองปราบ  ชายสี่ บะหมี่เกี๊ยว  โชคดีติ่มซำ  ซาลาเปาทับหลี  |  |
| อดีต |  เวนดี้ส์  ป๊อปอายส์  คาร์ลซ จูเนียร์  เอ แอนด์ ดับบลิว  มิสเตอร์พิซซ่า  ไดโดมอน  ฮอทพอท  เท็กซัสชิคเก้น  |  |
อิชิตัน กรุ๊ป

| --- | --- |

ประเภท: อาหารและเครื่องดื่ม
อุตสาหกรรม: เกษตรและอุตสาหกรรมอาหาร
รูปแบบ: บริษัทมหาชน SET:ICHI 
ก่อตั้ง: 3 กันยายน พ.ศ. 2553(14 ปี) (ในชื่อบริษัท ไม่ตัน จำกัด)
ผู้ก่อตั้ง: นายตัน ภาสกรนที
สำนักงานใหญ่: เลขที่ 8 ชั้น 42-44 อาคารทีวัน ซอยสุขุมวิท 40  ถนนสุขุมวิท แขวงพระโขนง เขตคลองเตย กรุงเทพมหานคร 10110, ประเทศไทย
ผลิตภัณฑ์: เครื่องดืมชาเขียวภายใต้แบรนด์ "อิชิตัน" เครื่องดืมจับเลี้ยงภายใต้ตราสินค้า "เย็น เย็น" และเครื่องดื่มน้ำผลไม้และเยลลี่ "ไบเล่"
เจ้าของ: นายตัน ภาสกรนที
เว็บไซต์: http://www.ichitangroup.com
บริษัท อิชิตัน กรุ๊ป จำกัด (มหาชน) (อังกฤษ:ICHITAN GROUP PUBLIC COMPANY LIMITED ; ชื่อย่อ:ICHI)  เป็นบริษัทในประเทศไทย ประกอบธุรกิจผลิตเครื่องดื่ม โดยมีผลิตภัณฑ์ที่มีชื่อเสียงคือ เครื่องดื่มชาเขียว "อิชิตัน" จดทะเบียนตั้งเป็นบริษัทเมื่อวันที่ 3 กันยายน พ.ศ. 2553 ได้จดทะเบียนเข้าในตลาดหลักทรัพย์แห่งประเทศไทย และได้ทำการซื้อขายหุ้นวันแรก ณ วันที่ 21 เมษายน พ.ศ. 2557 กลายเป็น บริษัท อิชิตัน กรุ๊ป จำกัด (มหาชน)
ต่อมาในเดือนพฤษภาคม พ.ศ. 2557 อิชิตัน กรุ๊ป เข้าทำรายการซื้อสิทธิ์ ในเครื่องหมายการค้า "ไบเล่" (BIRELEY) พร้อมสูตรการผลิตจากบริษัท ซันนี่ เฮิร์บ อินเตอร์เนชั่นแนล เบฟเวอเรจ จำกัด (SUNNY) และอนุมัติให้บริษัทเข้าลงทุนในที่ดิน อาคาร ระบบติดตั้งภายใน เครื่องจักร และอุปกรณ์เพื่อใช้ในการผลิต รวมมูลค่าเงินลงทุนทั้งสิ้น 1ล้านบาท
กลุ่มบริษัท

บริษัทฯ ได้จดทะเบียนตั้งบริษัทย่อย บริษัท อิชิตัน พาวเวอร์ จำกัด เมื่อวันที่ 8 กุมภาพันธ์ พ.ศ. 2560 เพื่อดำเนินธุรกิจจำหน่ายสินค้า ประเภทเครื่องดื่มทุกชนิดทั้งในประเทศและต่างประเทศ โดยถือหุ้นร้อยละ 99.99
เมื่อวันที่ 27 สิงหาคม พ.ศ. 2557 บริษัท ได้เข้าทำสัญญาร่วมทุนกับบริษัท พีที อาทรี่ แปซิฟิค (AP) ซึ่งเป็นนิติบุคคลที่จัดตั้งขึ้นที่ประเทศอินโดนีเซีย ร่วมทุนกันในบริษัท พีที อิชิ ตัน อินโดนีเซีย (PTI) เพื่อผลิตและจำหน่ายเครื่องดื่มภายใต้แบรนด์ อิชิตัน โดยเข้าร่วมทุนในอัตราส่วนการค้าที่เท่ากัน คือ ร้อยละ 50
เมื่อวันที่ 24 สิงหาคม 2565 บริษัท รีบิสโก (Rebisco) ของฟิลิปปินส์ได้เข้าสู่ตลาดเครื่องดื่มสำหรับผู้จัดจำหน่ายอิชิตันแต่เพียงผู้เดียวในประเทศฟิลิปปินส์
ผลิตภัณฑ์ของบริษัท

จากข้อมูลปี พ.ศ. 2561 มีทั้งหมด 7 สายผลิตภัณฑ์ ในรูปแบบขวด กล่องยูเอชที และถุงเยลลี
เครื่องดื่มชาเขียวพร้อมดื่ม “อิชิตัน กรีนที” มี 7 รสชาติ
เครื่องดื่มสมุนไพร “เย็น เย็น โดย อิชิตัน” มี 2 รสชาติ
เครื่องดื่มชาเขียวผสมวุ้นมะพร้าว “อิชิตัน ชิวชิว” มี 2 รสชาติ
เครื่องดื่มน้ำผลไม้และเยลลี่ “ไบเล่” มี 2 รสชาติ
เครื่องดื่มชาเขียวระดับพรีเมี่ยม "ชิซึโอกะ" มี 2 รสชาติ
เครื่องดื่มชาดำพร้อมดื่ม มี 3 รสชาติ
เครื่องดื่มชูกำลัง T247 มี 2 รสชาติ คือ สูตรโสมและน้ำผึ้ง และสูตรคอลลาเจนและซิงค์
ผู้ถือหุ้นรายใหญ่

ข้อมูล ณ วันที่ 06 พฤษภาคม พ.ศ. 2565
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้น | % หุ้น |
| 1 | นายตัน ภาสกรนที | 360,639,600 | 27.74 |
| 2 | นางแพรทองธาร ชินวัตร | 60,000,000 | 4.62 |
| 3 | นายภาสกร ภาสกรนที | 60,000,000 | 4.62 |
| 4 | นางอิง ภาสกรนที | 60,000,000 | 4.62 |
| 5 | นายจารุวร สุขพันธุ์ถาวร | 58,707,700 | 4.52 |
| 6 | นายธิติ จิรนนท์กาล | 35,000,000 | 2.69 |
| 7 | บริษัทไทยเอ็นวีดีอาร์ จำกัด | 32,521,214 | 2.50 |
| 8 | DBS BANK LTD. FOR CLIENT AC SG0900121752 | 25,580,000 | 1.97 |
| 9 | MRS. CHEN, MEI-FANG | 24,842,000 | 1.91 |
| 10 | บริษัทหลักทรัพย์ เกียรตินาคินภัทร จำกัด (มหาชน) | 17,048,000 | 1.31 |
ฟลิคเกอร์

| --- | --- |

ประเภท: เว็บไซต์บริการพื้นที่จัดเก็บภาพ/วีดิทัศน์
ภาษาที่ใช้ได้:  อังกฤษ  จีน (ตัวเต็ม)  โปรตุเกส  ฝรั่งเศส  เยอรมัน  สเปน  อิตาลี  เกาหลี  เวียดนาม  อินโดนีเซีย 
ก่อขึ้น: แวนคูเวอร์ บริติชโคลัมเบีย แคนาดา, 2004
สำนักงานใหญ่: ซานฟรานซิสโก แคลิฟอร์เนีย, สหรัฐ
สร้างโดย: สจ๊วต บัตเตอร์ฟิลด์  แคเทอรินา เฟก
บริษัทแม่: ลูดิคอร์ป (2004–2005) ยาฮู! (2005–2017) Oath (2017–2018) SmugMug (2018–ปัจจุบัน)
ยูอาร์แอล: flickr.com
เชิงพาณิชย์: ใช่
ลงทะเบียน: ใช่
ผู้ใช้: 112 ล้านคน
เปิดตัว: 10 กุมภาพันธ์ 2004; 20 ปีก่อน (2004-02-10)
สถานะปัจจุบัน: ดำเนินการ
เขียนด้วย: พีเอชพี/จาวา/จาวาสคริปต์
ฟลิคเกอร์ (Flickr; /ˈflɪkər/ fli-kər) เป็น เว็บไซต์สำหรับเก็บรูปภาพดิจิทัล โดยอัปโหลดจากผู้ใช้งาน และสามารถแบ่งปันให้ผู้อื่นดูได้
บริการของฟลิคเกอร์เป็นที่นิยมสำหรับผู้ที่ใช้เขียนบล็อก เนื่องจากสามารถนำรูปจากฟลิคเกอร์มาใช้ในบล็อกได้โดยตรง โดยเนื่องจากความสามารถในการแท็กเขียนคำอธิบายรูป และค้นหาตามชื่อที่เขียนโดยผู้ใช้งาน
นอกจากผู้ใช้จะสามารถอัปโหลดไฟล์ภาพจากในเครื่องคอมพิวเตอร์แล้ว ยังสามารถอัปโหลดภาพโดยตรงจากโทรศัพท์มือถือขึ้น Flickr ได้โดยตรงอีกด้วย
ประวัติ

ฟลิคเกอร์พัฒนาในบริษัทลูดิคอร์ป (Ludicorp) โดยแคเทอรินา เฟก (Caterina Fake) และ สจ๊วร์ต บัตเตอร์ฟิลด์ (Stewart Butterfield) โดยได้พัฒนาระบบการจัดเก็บข้อมูลโดยคำนึงถึงระดับของผู้ใช้งาน โดยให้มีการเชื่อมโยงข้อมูลเชื่อมถึงกันได้ในทุกส่วน ซึ่งเป็นจุดเด่นของฟลิคเกอร์ที่ทำให้ทางบริษัทยาฮู! สนใจพัฒนาเว็บจัดการภาพของตัวเองมีคุณภาพเทียบเท่า โดยทางยาฮู! ได้จ้างนักศึกษาปริญญาเอกจากสถาบันเทคโนโลยีแมสซาชูเซตส์ (MIT) มาคิดค้นระบบจัดเก็บข้อมูลในลักษณะเดียวกันแต่ไม่ประสบความสำเร็จ จนในเดือน มีนาคม พ.ศ. 2548 บริษัทยาฮู! ได้ซื้อฟลิคเกอร์ (ในขณะที่ยังเป็นรุ่นเบตา) พร้อมทั้งบริษัทลูดิคอร์ป ในราคาประมาณ 2 พันล้านบาท (50 ล้านดอลลาร์สหรัฐ)
ความสามารถ

แท็ก (tag) - ฟลิคเกอร์มีความสามารถแตกต่างจากเว็บไซต์โหลดภาพทั่วไปคือ กำหนดแท็ก เพื่อสามารถเชื่อมโยงภาพอื่น ๆ ที่มีการกำหนดชื่อแท็กเดียวกัน ในอัลบั้มของผู้ใช้เอง หรืออัลบั้มของผู้อื่นที่ใช้ชื่อแท็กเดียวกัน
ออร์แกไนเซอร์ (Organizr) - จัดเก็บภาพไว้ในหมวดหมู่ต่าง ๆ รวมถึงการจัดภาพตามวันที่ การจัดภาพตามแท็ก หรือการจัดภาพตามเวลาที่ทำการถ่ายภาพ
โน้ต (note) - การเขียนข้อความไว้ในส่วนหนึ่งส่วนใดของข้อความ เหนือภาพนั้นโดยเมื่อผู้ใช้เคลื่อนเมาส์ มาภายในภาพ ข้อความที่กำหนดจะแสดงออกมา
ปฏิทิน (calendar) - การเรียกดูรูปตามวันที่ โดยสามารถเลือกตามวันที่ที่มีการอัปโหลด หรือวันที่ที่ทำการถ่ายภาพทั้งหมด
นอกจากนี้ความสามารถพื้นฐานเช่นการเขียนข้อความแสดงความคิดเห็นของภาพ รวมถึงการใส่ชื่อเพื่อนไว้ในรายชื่อเพื่อน เหมือนเว็บไซต์สังคมออนไลน์ทั่วไป
บล็อก - เป็นการให้บริการล่าสุดของฟลิคเกอร์
การกำหนดสัญญาอนุญาต

ฟลิคเกอร์สามารถให้ผู้ใช้กำหนดสัญญาอนุญาตแบบต่าง ๆ ซึ่งรวมถึงสัญญาอนุญาตแบบครีเอทีฟคอมมอนส์ โดยความสามารถของแท็ก อนุญาตให้ผู้ใช้ค้นหาภาพภายใต้ลิขสิทธิ์ที่กำหนดได้
ตัวสะกด

การสะกดชื่อ Flickr แบบไม่มีตัว e ของฟลิคเกอร์ กลายเป็นความนิยมของเว็บในยุคเว็บ 2.0 ที่เว็บจะตั้งชื่อแบบตัดสระทิ้งหรือเติมตัวอักษรซ้ำเข้าไป เพื่อให้จดจำง่าย เช่นเว็บ Digg หรือ Tumblr
แหล่งข้อมูลอื่น

เว็บไซต์ทางการ